CTAN
<s>CTAN (akronim za "Comprehensive TeX Archive Network") je autaritativno mesto gde se materijal i softver vezan TeX-a mogu naći za preuzimanje.</s><s>Skladišta za druge projekte, kao što je MiKTeX distribucija TeX-a, konstantno održavaju kopiju većeg dela CTAN sajta.</s>

<s>Perl arhiva, CPAN, zasnivana je na CTAN modelu.</s>

<s>Istorija 
Pre nego što je napravljen CTAN, bilo je više ljudi koi su omogućili javni pristup raznim TeX materijalima, ali u to vreme nije bilo sistematskog prikupljanja materijala.</s><s>Na EuroTeX konferenciji koja je održana 1991. godine, na podijumu za diskusiju koju je organizovao Joakim Šrod, formirana je ideja o sjedinjavanju zasebnih kolekcija na jednom mestu. (Joakim Šrod je bio zainteresovan za ovu temu, jer je bio aktivan u TeX zajednici od 1983. godine i vodio je jedan od najvećih ftp servera u Nemačkoj u to vreme.)</s>

<s>CTAN je sagrađen tokom 1992. godine, od strane Rajnera Šefa i Joakima Šroda u Nemačkoj, Sebastijana Rahca u Ujedinjenom Kraljevstvu, i Džordža Grinvade u Sjedinjenim Američkim Državama.</s><s>Danas postoje samo tri osobe koje održavaju arhive i ažuriraju TeX katalog: Petra Ribe-Puglise, Rajner Šef i Robin Fejrberns.</s><s>Struktura sajta je sastavljena početkom 1992. godine, kada je Džordž Grinvade uradio glavni posao, a sinhronizovana je početkom 1993. godine.</s><s>Za organizaciju ovog zadatka TeX korisnička grupa je obezbedila okvir — tehničku radnu grupu.</s><s>CTAN je zvanično najavljen 1993. godine na EuroTeX konferenciji za novinare u Astonskom univerzitetu.</s>

<s>Engleski sajt je bio stabilan od početka, dok su američki i nemački sajtovi tri puta pomerani.</s><s>Američki sajt je prvo bio na Državnom univerzitetu Sem Hjustona pod nadzorom Džordža Grinvade, da bi 1995. godine bio pomeren na Univerzitet u Masečusetsu Boston, gde ga je vodio Karl Beri.</s><s>Tokom 1999. godine sajt je ponovo pomeren i to u Koledž Svetog Mihaila u Kolčesteru, Vermont.</s><s>Tamo je saopšteno da krajem januara 2011. godine, sajt ide van mreže.</s><s>Od januara 2013. godine, ogledalo je smešteno u Univerzitetu u Juti (bez čvora za otpremanje).</s>

<s>Nemački sajt je prvo bio postavljen na Univerzitetu u Hajdelbergu, kojim je upravljao Rajner; tokom 1999. godine je preseljen na Univerzitet u Majncu, kojim je takođe upravljao Rajner; tokom 2002. godine sajtom upravlja Rajnhard Zirke na Univerzitetu u Hamburgu; konačno, tokom 2005. godine, sajt je preseljen kod komercijalne hosting kompanije, jer je količina saobraćaja bila previsoka da bi bio sponzorisan od strane univerziteta.</s><s>Nemački sajt subvencioniše DANTE.</s>

<s>Danas, glavni CTAN čvorovi služe za preuzimanja više od 6 TB mesečno, ne računajući 94 miror sajta širom sveta.</s><s>Dana 31. decembra 2016. godine CTAN je prijavio 5247 paketa za preuzimanje, koje su kreirali 2402 autora.</s>

<s>Povezano 
 CPAN
 CRAN
 CEAN</s>

<s>Reference</s>

<s>Spoljašnje veze 
 CTAN
 The TeX Catalogue Online</s>

<s>TeX
Računarske biblioteke
Arhiva mreže</s>

